cyanic-selkie/wikianc huggingface dataset:
Porvoon tuomiokirkko
Kirkosta tuli tuomiokirkko vuonna 1723, kun Viipurin hiippakunta siirrettiin Porvooseen. Tasan 200 vuotta myöhemmin, vuonna 1923 siihenastinen Porvoon hiippakunta siirrettiin Tampereelle, ja uusi Porvoon hiippakunta on siitä asti käsittänyt rannikon ruotsinkieliset ja kaksikieliset ruotsienemmistöiset seurakunnat.
Jäckvik
Kylän kohdalta Hornavan vesien takaa näkyy Lars Levi Laestadiuksen syntymäpaikalle rakennettu muistokappeli. Ruotsin tunturimaisemissa kiertelevä Kungsledenin patikkareitti kulkee Jäckvikin kautta. Kylässä on jonkin verran matkailijoille majoitustarjontaa, jota käyttävät monet Norjaan menevät tai tulevat matkailijat. Maisemat kylässä ovat jo vuoristomaisen jylhiä, sillä lähituntureista korkein yltää jo 1 133 metriin.
Kohdusta hautaan
Kohdusta hautaan (JHN 2001) on Tuomari Nurmion sekä Köyhien ystävien albumi vuodelta 1979. Musiikkilehti Soundin (numero 3/2005) kriitikkoäänestyksessä Kaikkien aikojen 50 parasta suomalaista albumia Kohdusta hautaan valittiin kaikkien aikojen parhaaksi suomalaiseksi rockalbumiksi. Levy oli Johanna-levymerkin ensimmäinen albumijulkaisu. Albumin tunnetuimmat kappaleet ovat "Valo yössä twist", "Kurjuuden kuningas" ja "Oi mutsi mutsi", joita pidetään nykyisin suomirockin klassikoina.
Kappaleet
Kaikki kappaleet säveltänyt ja sanoittanut Tuomari Nurmio sekä sovittanut Köyhien ystävät, ellei toisin mainittu
A-puoli
Vuoden 2000 re-masteroidulla CD:llä (JHNCD 2001)
Kalju Lepik
thumb Kalju Lepik (5. lokakuuta 1920, Koeru - 30. toukokuuta 1999, Tallinna) oli virolainen runoilija. Lepik on julkaissut kaksikymmentä runokokoelmaa. Hänet on palkittu Juhan Liivin runopalkinnolla kahdesti, vuonna 1990 teoksestaan Valusad Viisid ja vuonna 1998 teoksesta Ema portree. Lisäksi hän voitti Viron vuosittaisen kirjallisuuspalkinnon vuonna 1998.
Lepik opiskeli toisen maailmansodan aikana Tarton yliopistossa Pohjoismaista historiaa ja arkeologiaa, kunnes vuonna 1943 hänet värvättiin Saksan armeijaan. Saksan jouduttua tappiolle sodassa Lepik pakeni Ruotsiin vuonna 1944, jonne hän asettui asumaan jatkaen opintojaan Tukholman yliopistossa. Hän palasi Viroon vuonna 1990.
Mike Williamson
Ura
Torquay Unitedin kasvatti Williamson debytoi Torquayssa vuonna 2001, kun seura pelasi Englannin Kakkosliigassa. Vuodet 2001-2005 hän edusti Southampton FC:tä, mutta ei saanut seurassa pelipaikkaa ja jäi kokonaan ilman otteluita oltuaan myös lainalla alemman sarjatason seuroissa. Vuodet 2005-2009 Williamson pelasi Wycombe Wanderersissa, jossa pelejä kertyi 144 ja maalejakin 10 Vuosina 2009-2010 hän edusti sekä Watford FC:tä että Portsmouth FC:tä. Tammikuussa 2010 Williamson siirtyi tuolloin Englannin Mestaruussarjassa pelanneeseen Newcastle Unitediin. Seura nousi keväällä Valioliigaan. Ennen pitkää Williamsonista tuli Newcastlen avauksen toppari Fabricio Coloccinin rinnalle. Keväällä 2014 jotkut jopa vaativat häntä Englannin jalkapallomaajoukkueeseen saman kesän MM-kisoihin. Toukokuussa 2014 Newcastlen fanit valitsivat Williamsonin joukkueen kauden pelaajaksi. Uransa ensimmäisen Valioliiga-osuman ja samalla avausosumansa Newcastlen paidassa Williamson teki elokuussa 2014 3-3-tasapelissä Crystal Palace FC:tä vastaan.
Verizon Communications
Verizon Communications kuuluu Dow Jones Industrial Average -indeksiin ja se oli yhdysvaltalaisen Fortune-talouslehden julkaisemalla Fortune 500 -listalla Yhdysvaltain 15. suurin yritys vuonna 2012.
Normaaliperusviiva
Nummelan normaaliperusviiva
Vuonna 1947 otettiin käyttöön valkoisen valon interferenssiin perustuva mittausmenetelmä. Sen kehitti Yrjö Väisälä. Aiemmin normaaliperusviiva määriteltiin kvartsista valmistetun metrinmitan ja sillä kalibroidun 24 metriä pitkän invar-langan avulla. Normaaliperusviivan pituus on invar-langan pituuden 36-monikerta eli 864 metriä.
Vainikkalan rautatieasema
Kotimaan sisäinen henkilöliikenne Vainikkalassa lopetettiin toukokuussa 1977. Nykyisin asema toimii Suomen ja Venäjän välisen henkilö- ja tavaraliikenteen rajatarkastuspaikkana. Asemalla ei ole lipunmyyntiä.
Kronos (ainejärjestö)
Kronikka
Kronikka on neljä kertaa vuodessa ilmestyvä, 1974 perustettu Kronos ry:n riippumaton äänenkannattaja. Julkaisuissa pureudutaan kulloinkin ajankohtaisiin asioihin, historiaan ja historian opiskeluun sekä laadukkaaseen kulttuuriin ja kaunokirjallisuuteen. Lehti on aina luettavissa verkossa ja määrättyinä aikoina se on myös saatavilla Helsingin yliopiston pääkirjaston ainejärjestölehtihyllyllä. Myös kerran vuodessa ilmestyy aloittaville opiskelijoille suunnattu Fuksikronikka, jonka tehtävä on edesauttaa uusia opiskelijoita heidän opintojensa alkaessa.
Kirby’s Dream Land 2
Kirby’s Dream Land 2 on HAL Laboratoryn kehittämä ja Nintendon julkaisema tasohyppelypeli. Peli on julkaistu Game Boylle vuonna. Peli jatkaa Kirbyn seikkailuita Kirby’s Adventuresta ja hän on saanut tähän osaan uusia liittolaisia.
Mia Korpiola
Korpiola valmistui Helsingin yliopistosta oikeustieteen kandidaatiksi vuonna 1996, oikeustieteen lisensiaatiksi 1998 ja oikeustieteen tohtoriksi 2004. Hänen englanninkielinen väitöskirjansa (2004) oli otsikoitu Between betrothal and bedding : the making of marriage in Sweden, ca. 1200-1610. Hän on ollut Helsingin yliopiston oikeushistorian dosentti vuodesta 2007.
Skitsenkefalia
Skitsenkefalia (aivorakoiluhuokoistuma) on synnynnäinen aivoepämuodostuma. Oireina saattaa olla kehitysvammaisuutta, CP-vamma ja epilepsia.
Teemu Vuorisalo
Teemu Ilmari Vuorisalo (s. 4. kesäkuuta 1995 Pori) on suomalainen jääkiekkopuolustaja, joka pelaa Suomi-sarjajoukkue Karhu HT:ssä. Hän laukoo oikealta.
Seuraura
Vuorisalo siirtyi kaudeksi 2021–2022 1+1-vuotisella sopimuksella Norjan Fjordkraft-ligaenin Lillehammer IK:hon. Kauden jälkeen seura ei kuitenkaan käyttänyt hänen sopimuksessaan olluta optiota. Lokakuussa 2022 Vuorisalo siirtyi loppukauden 2022–2023 kattavalla sopimuksella hänen aiemman lainaseuransa, Suomi-sarjajoukkue Karhu HT:n riveihin.
William Godwin
Ajattelu
Pjotr Kropotkinin mukaan Godwin "muotoili ensimmäisenä anarkismin poliittiset ja taloudelliset käsitteet vaikkei antanut ajatuksilleen tuota nimitystä ['anarkismi']". Godwin oli utilitaristi, joka kuitenkin uskoi, että kaikki yksilöt eivät ole samanarvoisia, vaan enemmän sosiaalista hyvää tuottavat ovat arvokkaampia ja siksi heitä pitäisi suosia: siis kaikilla ei olisi samoja oikeuksia. Godwin vastusti valtiovaltaa, koska se puuttuu yksilön oikeuteen, "yksityiseen harkintaan", päättää, mikä hänen toimintansa maksimoisi utiliteetin (hyödyn). Hän tuomitsee muutkin yksilön harkintaa rajoittavat auktoriteetit. Muunnelman tästä kehitti Stirner poistamalla utilitarismin.
Kari Wahlgren
Kari K. Wahlgren (s. 13. heinäkuuta 1977 Hoisington, Kansas, Yhdysvallat) on yhdysvaltalainen ääninäyttelijä.
Ura
Wahlgren on ääninäytellyt myös yli 30 videopelissä ja tehnyt myös äänirooleja animaatioihin, kuten Jake Long – amerikkalainen lohikäärme, Ben 10 ja Kim Possible. Hänen pitkäaikaisimmat ääniroolit ovat sarjoissa Super Robot Monkey Team Hyperforce Go! ja Legion of Super Heroes. Hän oli muun muassa Emma Frostin äänenä Wolverine and the X-Menissa.
Pohjois-Karjalan rajavartiosto
Rajanylityspaikat
Rajavartiosto vastaa rajatarkastuksista Joensuun lentoaseman ja Niiralan kansainvälisillä rajanylityspaikoilla sekä Lieksan Inarin ja Ilomantsin Leminahon ja Ruhovaaran tilapäisillä rajanylityspaikoilla. Toimimattomina ovat tällä hetkellä Kivipuron, Kokkojärven, Haapovaaran ja Valkeavaaran tilapäiset rajanylityspaikat. Rajatarkastuksilla tarkoitetaan lainmukaisen maastalähdön ja maahantulon valvontaa. Rajatarkastusten lisäksi rajavartioston toinen päätehtävä on rajavalvonta rajanylityspaikkojen välisillä alueilla. Rajavalvonta toteutetaan maastossa liikkuvilla partioilla sekä teknisellä valvonnalla. Valkeavaaran (Kitee), Ruukinpohjan (Ilomantsi) ja Aittovaaran (Lieksa) valvontatornit sekä Ruukinpohjan partiomaja huutokaupattiin kesäkuussa 2012 teknisen valvonnan korvattua tähystyspartioinnin alueella.
Agderin käräjäoikeus
pienoiskuva|200px|Kristiansandin käräjätalo Agderin käräjäoikeus (norj. Agder tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2021 yhdistämällä aiemmat Itä-Agderin, Kristiansandin ja Listerin käräjäoikeudet. Käräjäoikeuden toimipisteet sijaitsevat Arendalissa, Farsundissa ja Kristiansandissa.
Annika Viilo
Yhdysvaltojen West Pointin MM-kilpailuissa vuonna 1993 Viilo saavutti hopeaa normaalimatkalla hävittyään vajaat kaksi minuuttia Marita Skogumille. Viestissä hän suunnisti kolmannen osuuden Suomen joukkueessa, joka sijoittui alun perin kolmanneksi, mutta nousi hopealle, kun toiseksi sijoittunut Norja hylättiin Torunn Fosslin jäätyä kiinni dopingista.
Jääkiekon nuorten naisten maailmanmestaruuskilpailut 2011
Jääkiekon nuorten naisten maailmanmestaruuskilpailut 2011 pelattiin Ruotsissa ja pelipaikkakuntana toimi Tukholma. Maailmanmestaruuden voitti Yhdysvallat.
Laila Kinnunen
Laura Annikki (Laila) Kinnunen (vuodesta 1971 Mišić; ) oli suomalainen iskelmälaulaja. Hän oli yksi 1960-luvun suosituimmista naislaulajista Suomessa. Kinnunen oli äänityypiltään sopraano.
Varhaisvaiheet
Laila sai ensimmäiset laulukokemuksensa lapsena kansakoulun juhlissa. Vuonna 1955 hän voitti Iskelmälaulun SM-kilpailut. Seuraavana vuonna hänen Raimo-veljensä huomasi lehdessä ilmoituksen, jossa hanuristi Lasse Pihlajamaa etsi naissolistia orkesteriinsa. Raimon kehotuksesta Laila otti yhteyttä Pihlajamaahan ja kävi koelaulussa. Seuraavaksi hän lähtikin jo kiertueelle Pihlajamaan orkesterin kanssa.
Regionalbahn
Yksityisillä rautatieyhtiöillä ei ole velvoitetta käyttää Regionalbahn-nimeä pienillä alueilla liikennöitäessä; useimmiten yhtiöt käyttävätkin junillaan omia nimiään.
Ranskan lakiasäätävä kansalliskokous
Tärkein lakiasäätävän kansalliskokouksen aikana tehty päätös oli 20. huhtikuuta 1792 annettu sodanjulistus Itävallalle, mikä oli girondistien äänekkäästi ajama hanke. Kansalliskokous ajautui konfliktiin kuningas Ludvig XVI:n kanssa, sillä kuningas käytti toistuvasta veto-oikeuttaan jarruttaakseen kansalliskokouksen säätämiä lakeja, erityisesti sellaisia, jotka oli tarkoitettu rojalistiemigranttien ja niskuroivan papiston rankaisemiseen. Ludvig XVI:n ja monarkian epäsuosio johti Pariisissa 10. elokuuta 1792 puhjenneeseen kansannousuun, jonka yhteydessä kansanjoukot ja kapinalliset sotilaat pakottivat kansalliskokouksen panemaan kuninkaan viralta ja kutsumaan koolle uuden perustuslakia säätävän kansalliskokouksen. Kansalliskokous määräsi seuraajansa, kansalliskonventin, valittavaksi miesten yleisellä äänioikeudella aiemman tuloihin sidotun äänioikeuden sijaan. Lakisäätävä kansalliskokous piti viimeisen istuntonsa 20. syyskuuta 1792. Kansalliskonventti aloitti toimintansa samana päivänä ja julisti kaksi päivää myöhemmin ensimmäisen tasavallan perustetuksi.
Alexander Georg Weilin
Weilin kävi Savonlinnan yläalkeiskoulua, jollaisen opettajaksi hän päätyi lopulta itse Jyväskylään. Sitä ennen hän kuitenkin kävi Porvoon lukion ja kuului viipurilaiseen osakuntaan, sekä opiskeli venäjää Kazanin yliopistossa. Ensimmäinen työ oli Käkisalmen ala-alkeiskoulussa. Weilinin ollessa Jyväskylässä kaupungissa toimi myös Jyväskylän seminaari, jossa työskenteli lehtorit K. G. Göös ja J. F. Canth. Edellä mainitut sekä Keski-Suomi-lehden perustaja H. F. Helminen olivat ostaneet yhdessä vuonna 1871 painotalon, jossa alettiin tehdä Keski-Suomea. Painotalo myytiin vuonna 1872 Weilinin ja Göösin yhdessä perustamalle painotalo Weilin+Göösille, mistä alkoi perustajien menestyksekäs kustantajanura. Weilin+Göösiä perustaessa molempien kerrotaan sijoittaneen pääomaksi saman summan, 12 292 markkaa 89 penniä.
Pitkähäntäkissa
Ulkonäkö
Pitkähäntäkissan kokonaispituus on 80–120 senttiä (josta hännän osuus 35–50 senttiä) ja paino 2,5–4 kiloa. Sen turkki on väriltään keltaruskea ja mustatäpläinen, ja hännässä on rengaskuvioita. Pitkähäntäkissan silmät ovat suuret ja väriltään tummanruskeat.
Arrows
1980-luku
1980-luvulla talli saavutti pisteitä jokaisella kaudella. Ricardo Patrese ajoi tallissa vuoteen 1981 saakka, jonka jälkeen hän siirtyi ajamaan vuodeksi 1982 Brabham-talliin. Perustamisestaan lähtien Arrows oli käyttänyt autojensa voimanlähteenä vapaastihengittäviä Cosworthin moottoreita mutta kesken kautta 1984, talli vaihtoi BMW:n turbomoottoreihin. Vaihdoksesta huolimatta menestys oli tasaista ja pistesijoja tuli silloin tällöin. Paras kausi oli, jolloin pisteitä tuli 23, ja sijoitus valmistajien MM-sarjassa oli neljäs. Tällöin autojen voimanlähteenä toimi Megatroneiksi uudelleenristityt BMW:n mootorit.
1998–1999 ja Arrows moottori
Kaudella Arrows oli Ferrarin lisäksi ainoa talli, joka valmisti omat moottorinsa. Se osoittautui hyvin pian epäluotettavaksi. Kauden parhaaksi tulokseksi jäi Salon neljäs sija Monacossa. Se oli myös ainoa kisa, jossa molemmat kuljettajat pääsivät pisteille asti. Vain kahdessa kisassa molemmat kuskit pääsivät maaliin asti. Espanjassa luotettavuusongelmat kärjistyivät entisestään, kun sekä Salo että Diniz keskeyttivät yhtä aikaa moottorivian takia.
Loppuaika ja talousvaikeudet
Arrowsia ajoivat edellä mainittujen lisäksi muun muassa Jochen Mass, Marc Surer, Thierry Boutsen, Derek Warwick sekä Arrowsin ainoa suomalaiskuljettaja Mika Salo.
Netwar
Verkkosota on vihamielistä vaikuttamista, jossa ei välttämättä kuolla. Verkkosodan ymmärtäminen on yhä tärkeämpää, koska kyky vaikuttaa yhteiskuntiin on kasvanut merkittävästi viime vuosikymmeninä niiden avauduttua, verkotuttua. Myös globalisaatio ja erityisesti uusi tietotekniikka edistää verkkosotaa.
Linnunruohokasvit
Levinneisyys
Linnunruohokasveja esiintyy lähes koko maapallolla arktisia alueita ja Uutta-Seelantia lukuun ottamatta. Suomessa tavataan muutamaa heimoon kuuluvaa lajia, jotka kaikki ovat linnunruohoja (Polygala).
2. Polygaleae Chodat
pienoiskuva|vasen|Polygaleae-alaheimon levinneisyys Tribuksen kasvit ovat ruohovartisia, puuvartisia köynnöksiä eli liaaneja tai pensaita; jotkin ruohoista ovat lehtivihreättömiä ja sienijuuren varassa eläviä marraskasveja. Varren nivelten rauhaset ovat harvinaisia. Kukka on perhomainen siten, että kaksi verholehteä muodostaa siivet, kaksi yhteen kasvanutta terälehteä purjeen ja yksi venhon (vrt. hernekasvien kukka). Heteenponnet avautuvat kärkirei'illä. Sikiäin on kahden yhteen kasvaneen emilehden muodostama, ja luotti on kaksiliuskainen ja enemmän tai vähemmän epäsymmetrinen. Hedelmä on usein litteä kota, marja, luumarja tai siivellinen pähkylä eli samara.
Sindhinmastiffi
Sindhinmastiffi on intialainen koirarotu. Sillä ei ole FCI:n tunnustusta.
Daraa
Historia
thumb|Mielenosoittajia Daraassa. Daraa on sittemmin ollut osa itsenäistä Syyriaa. 1900-luvun loppupuoliskolla maan hallinto pyrki kehittämään alueen maataloutta poistattamalla esimerkiksi sitä hankaloittavia alueen runsaita laavakiviä. Maaliskuussa 2011 kaupungissa puhkesi arabikevääseen liitettyjä Bašar al-Assadin hallinnon vastaisia mielenosoituksia turvallisuusjoukkojen pidätettyä graffiteja tehneitä teinejä. Hallituksen joukot yrittivät tukahduttaa mielenosoituksia väkivaltaisesti, mutta ne levisiät muuallekin maahan. Daraata onkin pidetty Syyrian sisällissodan alkupaikkana. Syyrian kapinalliset valtasivat aluksi Daraan, mutta hallituksen joukot valtasivat sen takaisin taistelujen jälkeen heinäkuussa 2018.
Perry Christie
thumb|[[Condoleezza Rice ja Perry Christie.]] Perry Gladstone Christie (s. 21. elokuuta 1944) on bahamalainen poliitikko, joka on ollut kaksi kertaa maansa pääministerinä. Hän oli itsenäisen Bahaman kolmas pääministeri vuosina 2002–2007, ja hänet valittiin uudelleen keväällä 2012. Hän nousi valtaan toukokuussa 2002 puolueensa (Progressive Liberal party, "Liberaali edistyspuolue") voitettua parlamenttivaalit. Christie oli eronnut samasta puolueesta vuonna 1984, koska ilmoitti inhoavansa sen tapaa ottaa lahjuksia. Hän palasi myöhemmin puolueeseen ja nousi sen johtoon.
Anni Swan
Helena Ruuska pitää Swanin satuja kielellisesti vanhastavina, ja ne pitäisi siirtää nykysuomelle, että ne tavoittaisivat nykyajan lapset. Swan jäi puolisonsa Otto Mannisen varjoon, mutta Ruuska sanoo, että hänen paikkansa kulttuuri- ja kirjallisuushistoriassa pitäisi nyt tarkistaa. Kun Manninen suomensi Homerosta, Anni Swan suomensi Lewis Carrollin Liisan seikkailut ihmemaailmassa (1906) ja toi siten nonsensen Suomeen.
Teoksia
Swanin ensimmäinen satukokoelma, nimeltään ytimekkäästi Satuja, julkaistiin vuonna 1901. Ensimmäinen nuortenkirja, pojille suunnattu Tottisalmen perillinen, ilmestyi 1914. Tottisalmen perillisen lisäksi Swanin tunnetuimpia nuortenkirjoja ovat Iris rukka, Ollin oppivuodet sekä Sara ja Sarri. Swanin nuortenkirjojen rohkeat ja neuvokkaat päähenkilöt ovat olleet esikuvana monien myöhempien nuortenkirjojen sankareille ja sankarittarille.
Puutarhatonttu
Tonttuja on käytetty politiikan välineenä 1870-luvulla Saksassa protestina Otto von Bismarckille. DDR:ssä ne olivat pikkuporvarillisen leimansa vuoksi alkuun kiellettyjä. Australian keskuspankin portaille Sydneyyn liimattiin 1.8.2000 noin 150 tonttua.
Ranskassa vaikuttaa "Puutarhatonttujen vapautusrintama" ("Front de Liberation des Nains de Jardins") -niminen liike, joka "vapauttaa" tonttuja eli varastelee niitä ihmisten pihoilta ja vie metsään.
Hanna Granfelt
Granfeltin puoliso vuodesta 1930 oli laulaja Heikki Tuominen (1898–1946). Granfelt on haudattu Hietaniemen uurnalehtoon.
Puutarhatonttujen vapautusrintama
Samanlaista toimintaa on sittemmin harjoitettu muun muassa Yhdysvalloissa Alabaman Helena-nimisessä kaupungissa, missä asukkaat löysivät metsästä tonttuja. Suomessa löytyi keväällä 2009 autiotalosta 71 puutarhatonttua, joita poliisi epäilee puutarhatonttujen vapautusrintaman varastamiksi.
Parvi
Parvi voi tarkoittaa ainakin seuraavia:
Wiljo Einar Tuompo
Talvisota
Tuompo oli talvisodassa Pohjois-Suomen ryhmän komentajana suoraan ylipäällikön alaisuudessa. Komentopaikkana oli Kajaani. Hän on kuvannut rintamanosan tapahtumia artikkelissaan kokoomateoksessa Kunnia – Isänmaa (1940).
Rieska
Tunnbröd (Ruotsi)
Tunnbrödin katsotaan olevan hapansilakan välttämätön lisuke. Se soveltuu myös muiden ruokien, kuten kaalikääryleitten lisukkeeksi. Ruokalaji "bryta" syntyy kun kovaa tunnbrödiä murennetaan syvään lautaseen ja päälle kaadetaan maitoa. Nautitaan mieluiten vastakeitetyn puolukkahillon kera. Ruotsalainen ruokalaji "dopp i gryta" valmistuu hetkessä. Vierreleipäviipaleiden annetaan imeytyä uunipaistin liemessä. Norlannissa ruokalajia kutsutaan nimellä 'blöta' ja siellä liemeen kastetaan tunnbrödpaloja.
Heterofonia
Heterofonia, alkujaan Platonin käyttämä termi, tarkoittaa primitiivistä moniäänisen musiikin muotoa, jossa on käytännössä vain yksi pää-ääni, jota muut äänet jossakin määrin muuntelevat. Katso myös polyfonia ja homofonia.
Grilli
Kaasugrilli
thumb|250px|Kaasugrilli thumb|150px|Döner-kebab kaasugrillissä. Kaasugrillin polttoaineena on tavallisimmin nestekaasu. Kaasuverkon piirissä olevat ravintoloiden kaasugrillit voivat käyttää myös maakaasua.
Maycon
Maucon kuului maajoukkueeseen, joka voitti olympiapronssia 2004 Ateenasta. Hän oli myös mukana kolmissa MM-kisoissa (1999, 2003, 2007). 1999 joukkue voitti pronssia, mutta 2003 tie pystähtyi puolivälieriin, jolloin se hävisi ottelunsa Ruotsille 1-2. 2007 joukkue voitti hopeaa hävittyään ottelunsa toisen peräkkäisen mestaruutensa voittaneelle Saksalle.
Sergatš
thumb|125px|Sergatšin vaakuna vuodelta 1781. Sergatš on kaupunki Nižni Novgorodin alueella Venäjällä. Se sijaitsee Suran sivujoen Pjanan varrella 150 kilometriä Nižni Novgorodista kaakkoon. Kaupunki on Sergatšin piirin keskus. Sen kautta kulkee Arzamasin ja Kanašin välinen rautatie. Asukkaita on 26 400 henkeä (vuonna 2009).
Koodi
Koodit ja viestintä teknisillä välineillä
Koodauksen eräs tarkoitus on mahdollistaa viestintä sellaisissa olosuhteissa, joissa normaalin puhutun tai kirjoitetun kielen käyttö on vaikeaa tai mahdotonta. Esimerkiksi sähkösanomissa korvataan sanoja lyhenteillä, jolloin tarvitaan vähemmän merkkejä: lähetys lyhenee ja on halvempi. Viittoiluliput ovat toinen esimerkki koodista: siinä tietty lippujen asento edustaa tiettyä merkkiä.
Koodaus ei välttämättä riitä viestin salaamiseen. Kryptografiassa käytettiin aiemmin koodeja, mutta nyttemmin tarvitaan salakirjoitusta, mahdollisesti matemaattisiin menetelmiin perustuvaa vahvaa salausta.
Osamäärän derivoimissääntö
Todistus
Havaitaan, että näin syntyneet raja-arvot ovat funktioiden g ja h erotusosamäärien raja-arvoja, eli derivaattoja
Cassie Steele
Muusikkona Steele julkaisi debyyttialbuminsa (How Much for Happy) vuonna 2005.
Juhani (Seitsemän veljestä)
Teatteri
2000-luvulla Jukolan esikoisen roolin ovat näytelleet muun muassa Pekka Räty Lahden kaupunginteatterissa ja Tommi Raitolehto Tampereen Työväen Teatterissa. Turun Linnateatterin Seitsemässä veljeksessä kesällä 2010 veljekset näyteltiin neljän miehen voimin. Jukka Rasila näytteli Juhanin ja Simeonin roolit.
Inupiatun
Nykytilanne
Toista inupiatunin pohjoisalaskalaista murretta, Malimiutin murretta, puhutaan Kotzebuenlahden ympäristössä ja Kobuk-joen varrella. Myös Seewardin niemimaan murteella on kaksi alamurretta, jotka ovat Qawiaraqin murre ja Beringinsalmen murre. Qawiaraqin murretta puhutaan Tellerissä ja Sewardin niemimaan eteläosissa. Beringinsalmen murteen puhuma-alue on Beringinsalmen ranta-alue Alaskassa sekä Diomede Islands.
Austin Powers – kumma jätkä
Juoni
Kuultuaan tri Pahan paluusta Yhdistyneen kuningaskunnan puolustusministeriö sulattaa Powersin ja totuttaa hänet vuoteen 1997 agentti Vanessa Kensingtonin (Elizabeth Hurley) avulla. Vanessa on Powersin kanssa 1960-luvulla toimineen apulaisen, rouva Kensingtonin (Mimi Rogers), tytär. Powers saa pian huomata, että 1960-luvun usko vapaaseen rakkauteen on 1990-luvulla enää muisto vain, eikä hänen charminsa tehoa Vanessaan. Myöhemmin kaksikko näyttelee naimisissa olevaa pariskuntaa eräässä lasvegasilaisessa hotellissa, jossa he tapaavat Numero 2:en italialaisen sihteerin, Alotta Faginan (Fabiana Udenio). Powers murtautuu myöhemmin Alottan kattohuoneistoon etsimään tietoja ja makaa Alottan kanssa. Hän saa tietää tri Pahan ”Projekti Vulcanista”, jonka mukaan Paha ja hänen apurinsa aikovat porata ydinkärjen Maan sulaan ytimeen ja saada maailman jokaisen tulivuoren purkautumaan. Powersin paluusta kuullut tri Paha luo sarjan vietteleviä identtisiä naisrobotteja (fembotit), joiden tarkoitus on saada Powers pauloihinsa ja tappaa hänet. Sillä välin Powers pyytää Vanessalta anteeksi Alottan tapausta ja vannoo pysyvänsä aina Vanessan rinnalla.
Myöhemmin kaksikko soluttautuu tri Pahan päämajaan, mutta Pahan apuri Random Task (Joe Son) oottaa heidät kiinni. Kun tri Paha on julistanut vaatimuksensa maailmalle, hän paljastaa vievänsä Projekti Vulcanin loppuun asti, vaikka saisikin lunnasrahat. Tämän jälkeen hän asettaa Powersin ja Vanessan haiden syötiksi, mutta kaksikko pakenee helposti. Powers käskee Vanessan hakemaan apujoukkoja sillä välin, kun hän itse tuhoaa fembotit esittämällä striptease-tanssin, jota nämä eivät kestä. Vanessa palaa pian mukanaan brittiläisiä sotajoukkoja. Powers löytää ydinkärjen ohjausmekanismin ja sammuttaa sen viime hetkellä. Myöhemmin hän löytää tri Pahan rakennuksen pääkammiosta vierellään Alotta Fagina, joka pitää Vanessaa panttivankinaan. Numero 2 ilmestyy kuitenkin paikalle ja ehdottaa Powersille sopimusta. Tri Paha ilmeisestikin tappaa Numero 2:n, pakenee takaisin rakettiinsa ja käynnistää tukikohdan itsetuhojärjestelmän. Vanessa iskee Alottan tajuttomaksi ja pakenee Powersin kanssa laitoksen räjähtäessä.
Myöhemmin Powers ja Vanessa menevät naimisiin, mutta häämatkalla Random Task hyökkää heidän kimppuunsa. Powers päihittää salamurhaajan, ja pariskunta siirtyy hotellin parvekkeelle katselemaan tähtiä. Powers huomaa taivaalla suurehkon tähden ja näkee kaukoputken kautta, että se on todellisuudessa tri Pahan kryogeeninen kammio. Aluksessa matkaava tri Paha vannoo kostoa.
Raatikainen
Raatikainen on suomalainen sukunimi.
Saramäki
Lähteet
60.5°N, 22.31667°W
Atte Ohtamaa
Seuraura
Toukokuussa 2007 Ohtamaa siirtyi alustavasti Mestis-joukkue Kajaanin Hokin vahvuuteen. Hän teki elokuussa toistaiseksi voimassa olleen sopimuksen joukkueen kanssa. Syyskuussa 2007 Ohtamaa sai kutsun Kärppien SM-liigajoukkueeseen joukkueen kärsittyä puolustajapulasta. Kärppien puolustuksesta puuttuivat Antti Ylönen, Toni Kirén sekä pelikiellossa ollut Jere Karalahti. Ohtamaa debytoi liigassa 18. syyskuuta 2007 vierasottelussa Porin Ässiä vastaan. Hän pelasi kauden 2007–2008 aikana yhteensä kymmenen runkosarjaottelua, joissa Ohtamaa teki yhden maalin. Hänen ensimmäinen liigamaalinsä syntyi 1. marraskuuta 2007 vierasottelussa Kalevan Palloa vastaan.
Maajoukkue
Vuonna 2013 jääkiekkomaajoukkueen päävalmentaja Erkka Westerlund valitsi Ohtamaan Suomen joukkueeseen Euro Hockey Tourin kauden 2013-2014 Oddset Hockey Gamesiin. Ohtamaa avasi turnauksessa maajoukkueuransa maali- ja pistetilin, kun hän onnistui maalinteossa ottelussa Ruotsia vastaan. Hän pelasi Euro Hockey Tourin kauden 2013–2014 turnauksissa yhteensä yhdeksän ottelua. Toukokuussa 2014 Westerlund valitsi hänet edustamaan Suomea Minskin vuoden 2014 MM-kilpailuihin. Hän pelasi kisoissa Suomen toisessa puolustajaparissa yhdessä kokeneen Jere Karalahden kanssa Suomen jokaisessa ottelussa. Ohtamaa oli Suomen joukkueen tärkeimpiä alivoimapelaajia, ja hänen peliaikansa oli jokaisessa ottelussa lähes kaksikymmentä minuuttia. Kilpailujen välierässä Ohtamaa sai eniten peliaikaa koko Suomen joukkueen pelaajista. Hän merkkautti turnauksessa yhden syöttöpisteen, ja oli teholukemallaan +4 Tuukka Mäntylän kanssa Suomen puolustajien tehotilaston paras. Jäähyminuutteja Ohtamaa keräsi MM-kilpailujen aikana neljä. Suomen joukkueelle, jossa pelasi yhteensä 15 arvokisojen ensikertalaista Ohtamaa mukaan lukien, oli MM-kilpailujen alku hyvin vaikea. Suomi esimerkiksi hävisi alkusarjan avausottelunsa Latvialle, ja varmisti paikkansa kilpailujen puolivälierissä vasta muiden joukkueiden avustuksella. Alun vaikeuksien jälkeen Suomi onnistui voittamaan puolivälierässä Kanadan ja välierässä Tšekin, ja eteni aina loppuotteluun asti. Loppuottelun Suomi hävisi Venäjälle saavuttaen MM-hopeaa. Ohtamaa palkittiin loppuottelun päätyttyä ottelun parhaana suomalaisena pelaajana, ja myös jääkiekkoanalyytikko Juhani Tamminen nosti Ohtamaan Suomen puolustuksen parhaaksi pelaajaksi loppuottelussa. Maalivahti Pekka Rinteen ja hyökkääjä Jori Lehterän ohella Ohtamaa valittiin myös yhdeksi Suomen kolmesta parhaasta pelaajasta MM-kilpailuissa.
Ohtamaa kuului Suomen hopeajoukkueeseen MM-kilpailuissa 2021 ja toimi joukkueen varakapteenina. Hän pelasi kisoissa kaikki kymmenen ottelua tehopistein 1+1.
Bécherel
Bécherelissä pidettiin vuonna 1989 ensimmäinen kirjafestivaali Fête du Livre. Se on järjestetty siitä lähtien vuosittain pääsiäisenä, ja lisäksi kaupungissa on useita kirjallisuustapahtumia ympäri vuoden. Muun muassa jokaisen kuukauden ensimmäisenä sunnuntaina pidetään kirjamarkkinat. Kaupungissa on noin 15 kirjakauppaa, joista osassa on kahvila.
Kristína Kučová
Kristína Kučová (s. 23. toukokuuta 1990 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 71 syyskuussa 2016. Hän on voittanut urallaan viisi ITF-turnausta kaksinpelissä ja neljä turnausta nelinpelissä.
Aluevaalit
Italia
Italiassa aluevaaleja käydään kaikilla kahdellakymmenellä alueella.
Leipäressu
Vehnäleivän ja pullan yleistyttyä niiden kuivista tähdepaloista alettiin valmistaa pullamaitoa samalla tavoin kuin leipäressua. Se tunnetaan myös nimillä maitokeitto ja nisumaito.
Amerikiumdioksidi
Amerikiumdioksidin moolimassa on 275,06 g/mol, tiheys 11,68 g/cm3 (vesi = 1,0 g/cm3), sulamispiste 1 000 °C (hajoaa) ja CAS-numero 12005-67-3.
Edward Lowassa
Lowassa joutui eroamaan yhdessä kahden muun ministerin kanssa korruptioskandaalin takia helmikuussa 2008. Syyte ei ollut ensimmäinen: myös ura maaseutuministerinä Ali Mwinyin valtakaudella päättyi korruptiosyytteisiin..
Mūmin (vuoden 1969 sarja)
Hahmot
Poliisimestari on poliisi, jolla on siniset vaatteet ja ruskeat hiukset.
Henryk Szeryng
Szeryng opiskeli viulunsoittoa Puolassa ja Carl Fleschin johdolla Berliinissä. Ensiesiintymisensä hän teki vuonna 1933. Vuosina 1933–1939 Szeryng opiskeli säveltämistä Nadia Boulangerin oppilaana Pariisissa. Toisen maailmansodan aikana Szeryng - joka hallitsi sujuvasti seitsemää kieltä - toimi Puolan pakolaishallituksen tulkkina ja esiintyi liittoutuneiden joukoille eri puolella maailmaa. Erään Mexico Cityssä annetun konsertin yhteydessä hänelle tarjottiin virkaa yliopiston jousisoitinosaston johtajana. Hän hyväksyi tarjouksen ja tuli Meksikon kansalaiseksi vuonna 1946. Seuraavina vuosina Szeryng keskittyi opettamiseen, ja jatkoi soolouraansa vasta vuodesta 1954 alkaen jolloin hän saavutti suurmenestyksen konsertissaan New Yorkissa. Hänestä tuli eräs aikansa tunnetuimmista viulisteista, joka teki esiintymiskiertueita kaikkialla maailmassa.
Ranskan presidentinvaali 2007
Järjestyksessään vaali oli Viidennen tasavallan yhdeksäs.
Ensimmäisen kierroksen äänestysprosentti oli 83,77 ja toisen 83,97.
Noah Gray-Cabey
Gray-Cabey syntyi Chicagossa, Illinoisissa, mutta asuu Mainessa. Hän osoittautui varhaiskypsäksi muusikoksi; jo alle kymmenvuotiaana hän oli esiintynyt kansainvälisesti.
Televisiosarjojen ohella Gray-Cabey on esiintynyt muun muassa elokuvassa Lady in the Water (2006). Hänellä on kolme sisarusta.
Cirilo
Cirilo on osallistunut kaksiin MM-kilpailuihin, jossa hän on ollut parhaimmillaan neljäs. EM-kilpailuissa Cirilo on pelannut neljä kertaa. EM-kisoista hän on voittanut kaksi hopeaa ja yhden pronssin. Maajoukkueessa hän on pelannut vuodesta 2006.
Harper (Liberia)
Harper (myös Cape Palmas) on satamakaupunki Liberian kaakkoisosassa Cape Palmasin niemellä. Harper on nimetty Robert Goodloe Harperin mukaan. Kaupungin väkiluku vuonna 2008 oli noin 23500 henkilöä.
Ahvenanmaanlammas
Ulkonäkö
Kooltaan lammas on matala ja pienikokoinen. Lajin alkukantaisuudesta kertoo kaksikerroksinen villa. Pohjavilla on lyhyttä ja pehmeää ja eristää kylmää vastaan. Peitinvilla on pidempää ja muodostaa suojaavan kerroksen esimerkiksi sadetta vastaan. Villatyyppejä on monia. Pässeistä noin puolella on sarvet, uuhista noin viidesosalla.
Kainuunharmas
thumb|300px|Täysikasvuiselle Kainuunharmakselle tyypillinen turkin väritys.Kainuunharmas on lampaan suomalainen alkuperäisrotu. Sitä pidettiin alun perin suomenlampaan harmaana muotona. Kainuunharmas on harvinainen lammasrotu, jonka väritys on karitsana usein musta, mutta muuttuu harmaaksi eläimen kasvaessa. Lampaalla on useimmiten mustat jalat ja pää.
Inuittikielet
Kirjoittaminen
Inuiittikieliä kirjoitetaan kielestä riippuen joko latinalaista kirjaimistoa tai tavumerkkejä käyttäen (esim. Inuktitutin tavumerkit).
Tōzō Minanogawa
Aladivisioonavaihe
Tomojirō aloitti uransa vuoden 1924 toukokuun turnauksessa. Hänen ottelunimensä oli alusta lähtien Minanogawa. Nimi tuli hänen kotiseutuaan kuvaavasta runosta. Tōzō-nimen kaksi kanji-merkkiä tarkoittavat miestä (男) ja naista (女).
Hiramaku
Minanogawa ei kertonut Sadogatakelle Takasagon tarjouksesta ja oli jo lähes unohtanut asian, kunnes sai eteensä toukokuun 1929 banzuken, virallisen ranking-listan. Läntisen maegashira 2:n arvoon ei ollutkaan merkitty Minanogawaa, vaan Asashio. Takasago oli käyttänyt hyväkseen yhteyksiään liitossa ja merkityttänyt valmisteltavaan banzukeen shikonan vaihdon Minanogawan kieltäytymisestä huolimatta. Minanogawa teki parhaansa vakuuttaakseen syyttömyyttään Sadogatakelle, joka tyynnyttely-yrityksistä huolimatta ryntäsi raivoissaan Takasago-talliin. Takasago-tallin rikishit pystyivät estämään ruman välikohtauksen kehittymisen aina käsikähmäksi valmentajansa ja entisen tallitoverinsa välille. Tilanne oli kuitenkin niin räjähdysherkkä, että liiton oli pakko puuttua tilanteeseen ja sanella kompromissi tallien välille. Minanogawa määrättiin pitämään Asashion ottelunimi ja harjoittelemaan Takasago-tallissa, mutta hänen tuli viettää muu aikansa Sadogatake-tallissa. Arvattavasti kumpikaan osapuoli ei ollut tyytyväinen laihaan sopuun.
Valmennusura
Valmennuslisenssiä Minanogawalla ei edelleenkään ollut, mutta liiton johtajiston kokouksessa hyväksyttiin Sadogatake-oyakatan ehdotus siitä, että uransa lopettavat suurmestarit saavat automaattisesti haltuunsa henkilökohtaisen valmennuslisenssin, jota heidän ei ole mahdollista siirtää eteenpäin missään olosuhteissa. Näin rikishi Minanogawasta tuli valmentaja Minanogawa-oyakata.
Myöhemmät vaiheet
Toisen maailmansodan loputtua tunnetuin seurauksin myös Japanin osalta innostui kansalainen Tomojirō Sakata politiikasta. Miehitysvalta järjestytti uudet parlamenttivaalit, joihin Sakata päätti asettua ehdolle. Hän järkeili vanhan maineensa suurmestarina tuovan riittävän määrän ääniä kansanedustajaksi pääsemiseen. Vaalipiiristä valittiin 12 kansanedustajaa 134 ehdokkaasta. Sakata päätyi vasta sijalle 70. Hän pyrki perheensä ja ystäviensä estelyistä välittämättä uudelleen erääseen toiseen poliittiseen tehtävään ja hävisi senkin kamppailun selvästi.
Ammattisumoliiton piirissä hätkähdettiin. Oli jo lajin maineen kannalta tärkeää pyrkiä avustamaan elämän sivuraiteille ajautunutta vanhaa suurmestaria. Tuolloisilta aktiiviottelijoilta ja muilta liiton jäseniltä alettiin kerätä kolehtia. Uutinen tästä kiiri Sakatan korviin ja hän alkoi innoissaan arvuutella kuinka suuren summan tuolloiset, häntä aktiiviurallaan paljon enemmän ansaitsevat, rikishit hänelle keräisivätkään. Hän jopa kävi vuokravälittäjän luona aikomuksenaan tutkailla millaisen asunnon pian pystyisikään itselleen järjestämään. Tiettävästi hän jopa elätteli toiveita saavuttaa sovinto yli 15 vuotta aiemmin omille teilleen lähteneen vaimon ja pojan kanssa, joihin hän ei ollut ollut sen koommin yhteydessä.
Sitrulliini
Biokemia
Ihmisen elimistössään kehittämiä sitrulliinivasta-aineita käytetään reumasairauksien dioagnostiikassa.
Luettelo Lasse Heikkilän tuotannosta
Tämä on luettelo runoilija Lasse Heikkilän tuotannosta.
Elli Pihlaja
pienoiskuva|Elli Pihlaja 1920- tai -30-luvulla. Elli Esteri Pihlaja (o.s. Paavola, myöh. Engström, 19. helmikuuta 1906 Töysä – 10. helmikuuta 1985) oli suomalainen oopperalaulaja. Hänen äänialansa oli sopraano. Pihlaja opiskeli laulua kotimaassa sekä Berliinissä Loeschin ja Lohmannin oppilaana. Lisäksi hän opiskeli näyttämöohjausta Wienissä Wittin johdolla.
Pihlaja aloitti työuransa Ylioppilasteatterissa 1931 ja jatkoi sieltä Helsingin Kansanteatteri-Työväenteatteriin vuosiksi 1934–1936. Ensikonserttinsa hän piti 1934 ja oli kiinnitettynä Suomalaiseen Oopperaan 1936–1956. Pihlaja esiintyi myös Operettiteatterissa ja oli Ruotsissa Riksteaternin kiertueella 1948 ja 1950. Lisäksi hän esiintyi ja toimi ohjaajana Neuvostoliitossa sekä teki pari pientä elokuvaroolia 1940-luvulla. Hän sai Pro Finlandia -mitalin vuonna 1953.
Laskuvarjo
Tyypit
Liitovarjo puolestaan toimii lentokoneen siiven tavoin ja tuottaa nostovoimaa. Kaikki liitovarjot ovat ohjattavia, ja niinpä ne ovatkin nykyisin yleisin laskuvarjotyyppi.
Historia
Ensimmäisessä maailmansodassa laskuvarjoja käyttivät erityisesti havaintopalloista pelastuvat henkilöt, mutta lentokoneissa niitä pidettiin edelleen pääsääntöisesti epäkäytännöllisinä. Toisessa maailmansodassa laskuvarjoja alettiin käyttää jo säännöllisesti. Niitä käytettiin muun muassa erikoisjoukkojen kuljettamiseen sotatoimialueelle, vaikeapääsyisten joukkojen huoltamiseen ja vakoojien saamiseksi vihollisalueille.
Suomu
Kalojen suomut
Kalojen suomut jaetaan neljään päätyyppiin:
Porter Wagoner
Studioalbumit
I* n Gospel Country (Blackwood Brothers Quartetin kanssa) (1968)
Jussi Rapo
Rapo oli sosialidemokraattien kansanedustajana vuosina 1919–1933 ja 1936–1939 edustaen Viipurin läänin itäistä vaalipiiriä. Hän oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja hän oli myös jäsenenä Sortavalan maalaiskunnan kunnanvaltuustossa.
Maritta Kuula
Maritta Anne Kuula on suomalainen laulaja ja laulunkirjoittaja.
Diskografia
Katso myös Luettelo Maritta Kuulan kappaleista
Britta Wikström
Britta Wilström osallistui vuoden 1937 Miss Suomi-kilpailuihin. Kilpailuissa Miss Suomeksi kruunattiin Margareta Huldin ja Britta Wikströmistä tuli ensimmäinen perintöprinsessa sekä ihannetyttö. Koska Huldinin isä kielsi tyttäreltään osallistumisen Miss Eurooppa kilpailuihin, lähetettiin sinne sen sijaan Wickström, joka päätyi voittamaan kilpailun.
Vladimir Maksimov
Vladimir Maksimov (1930 Moskova, Neuvostoliitto – 1995 Pariisi, Ranska) oli neuvostoliittolainen kirjailija ja Neuvostoliiton johtavia toisinajattelijoita. Hän pääsi 1974 muuttamaan Ranskaan.
Kroger
Historiaa
Vuonna 1883 kauppiaan poika Bernard ”Barney” Kroger sijoitti kaikki säästönsä ja perusti elintarvikeliikkeen Cincinnatin Mount Airyn kaupunginosaan. 1930-luvulle tultaessa yrityksestä oli kasvanut yli 5 500 myymälän ketju, joka ensimmäisenä Yhdysvalloissa testasi itse myymiään elintarvikkeita ja sijoitti myymälänsä isoille tonteille, jotka tarjosivat autoille pysäköintitilaa myymälärakennuksen jokaisella sivulla.
Mao-puku
Mao-puku koostuu välistä housuista ja tunikaa muistuttavasta takista. Väriltään se on joko harmaa, oliivinvihreä tai tummansininen. Puvun tunnusomainen piirre ovat takissa olevat neljä isoa taskua. .
Artur Rubinstein
Rubinstein tunnetaan valtavasta ohjelmistostaan, johon kuului Frédéric Chopinin tuotanto lähes kokonaan, melkein kaikki romanttinen pianokirjallisuus sekä myös hänen oman aikansa "moderni" pianomusiikki.
Maarit Tastula
Tastula varttui työläisperheessä Kokkolassa. Hän oli kuuden laudaturin ylioppilas. Tastula on koulutukseltaan humanististen tieteiden kandidaatti ja yhteiskuntatieteiden maisteri. Hän opiskeli Tampereen yliopistossa kieliä, kirjallisuustiedettä, tiedotusoppia ja sosiologiaa. Hänen gradunsa valmistui vuonna 2008.
Väinö Tanner
Tanner oli yksi pitkäaikaisimmista kansanedustajista. Hän toimi SDP:n kansanedustajana vuosina 1907–1911, 1914–1917, 1919–1927, 1930–1945, 1951–1954 ja 1958–1962. Presidentin valitsijamies hän oli vuosina 1950, 1956 ja 1962 ja presidenttiehdokas 1919, 1925, 1931 ja 1937. Tanner on Veikko Vennamon ja Paavo Väyrysen ohella ainoa poliitikko, joka on ollut ehdokkaana vähintään kolmissa presidentinvaaleissa tulematta kertaakaan valituksi. Tanner hoiti keväällä ja kesällä 1927 sairauslomalla olleen presidentti Relanderin sijaisena presidentin tehtäviä.
SDP:n puheenjohtajana ja pääministerinä
Sisällissotaa seurannut suuri kuolemantuomioiden määrä käänsi Tannerin lopullisesti kuolemanrangaistuksen vastustajaksi; muun muassa sotavuosina hän pyrki määrätietoisesti puuttumaan kuolemantuomioihin ja saikin monta muutettua elinkautiseksi vankeudeksi. SDP:n puheenjohtajana Tanner oli myös Suomen valtuuskunnan jäsen Tarton rauhanneuvotteluissa 1920.
Väinö Hupli ja hänen kannattajansa syrjäyttivät Tannerin puheenjohtajan paikalta vuoden 1926 puoluekokouksessa. Tanner teki kuitenkin paluun SDP:n vähemmistöhallituksen pääministeriksi pian eronsa jälkeen. Presidentin sijaisena Tanner otti 16. toukokuuta 1927 Helsingissä vastaan armeijan lippujuhlan ja suojeluskuntaparaatin. Tuolloin poliittisen rintamalinjan molemmin puolin tunnettiin suurta hämmennystä, että sisällissodan hävinneen osapuolen edustaja vastaanottaa paraatin, jossa kunnioitetaan valkoisten 16. toukokuuta 1918 pidettyä voitonparaatia. Tanner itse piti asiaa ainoastaan hänelle kuuluneen virkavelvollisuuden täyttämisenä.
Väinö Tanner ja Risto Ryti
Väinö Tanner ja Risto Ryti tapasivat ensimmäisen kerran eduskunnassa vuonna 1919. Miehet löysivät heti yhteisen sävelen talouspolitiikassa, ja eduskunnan pankkivaltuusmiehenä Tanner oli sekä ehdottamassa että valitsemassa Rytiä Suomen Pankin pääjohtajaksi vuonna 1923. Lisäksi Tanner johdatti sosialidemokraatit Rytin taakse vuoden 1925 presidentinvaalin ratkaisevassa äänestyksessä huolimatta siitä, että Ryti suhtautui kylmästi sosialidemokraateille tärkeään punavankien armahtamiseen. Vaikka Tanner ja Ryti sijoittuivat poliittisella värikartalla eri puolille, heitä yhdistivät monet asiat. Molemmat olivat suorittaneet ylemmän oikeustutkinnon – Ryti 1909, Tanner kaksi vuotta myöhemmin – ja molemmat olivat luonteeltaan kuivahkoja asiapoliitikkoja, jotka pystyivät tekemään vaikeita ratkaisuja ilman suuria tunteiluja. Ulkopoliittisesti kummankin katse suuntautui länteen, ei itään. Molemmilla oli hyvä kielitaito, josta oli hyötyä varsinkin sotavuosina, ja molemmilla oli samantapainen sarkastinen huumorintaju. Suuri merkitys oli myös molemminpuolisella työtapojen – ja myös inhimillisten heikkouksien – tuntemuksella; Tanner tiedosti Rytin sisäänpäin kääntyneen viileyden ja Ryti Tannerin särmikkyyden.
Sota-aika
thumb|left|230px|Ulkoministeri Tanner pitämässä radiopuhetta vuonna 1940. Puheessa ilmoitettiin talvisodan päättyneen Moskovan rauhansopimukseen. Syksyllä 1939, toisen maailmansodan sytyttyä, Neuvostoliitto vaati Leningradin turvallisuuteen vedoten Suomelta Suomenlahden saaria, osaa Karjalankannaksesta ja tukikohtaa Hankoniemeltä. Cajanderin hallituksen valtiovarainministeri Väinö Tanner osallistui neuvottelujen toiselle ja kolmannelle kierrokselle valtioneuvos J. K. Paasikiven ja eversti Aladár Paasosen kanssa. Pyrkiäkseen keventämään jännittynyttä ilmapiiriä Tanner sanoi tervehtiessään Stalinia: "Minä olen menševikki." Tämä tokaisu ei kuitenkaan huvittanut Stalinia eikä ulkoministeri Vjatšeslav Molotovia. Sen enempää Tanner kuin Paasikivikään eivät pystyneet tekemään paljoakaan, koska heitä sitoivat hallituksen antamat tiukat ohjeet, joiden mukaan alueluovutuksiin ei saanut suostua. Kummankin osapuolen pitäessä tiukasti kiinni omasta kannastaan neuvottelut päättyivät tuloksettomina 9. marraskuuta.
Paluu politiikkaan
Huhtikuussa 1957 pidettiin SDP:n ylimääräinen puoluekokous, johon puoluesihteeri Väinö Leskisen johtama puolueen asevelisiipi oli suostutellut Tannerin puheenjohtajaehdokkaaksi. Äänestyksessä Tanner voitti vastaehdokkaansa K.-A. Fagerholmin yhdellä äänellä. Tannerin valinta puheenjohtajaksi kiihdytti osaltaan SDP:n hajaannusta ja TPSL:n syntyä. Kahtiajako ulottui myös ammattiyhdistysliikkeeseen, kun Niilo Wällärin johtama Merimies-Unioni erosi SAK:sta ja SAK erotti tannerilaisen pääsihteerinsä Olavi Lindblomin.
Huomionosoituksia
Vantaan Pakkalassa on Tannerin mukaan nimetty Väinö Tannerin tie. Helsingin Sörnäisissä on palloilukenttä Väinö Tannerin kenttä (ent. Haapaniemen kenttä).
A Tribe Called Quest
Historiikki
Jos Beats, Rhymes and Life kuulostaa monista tuoreista ideoistaan huolimatta oudolta ja kalpealta Questiltä, on yhtyeen toiseksi viimeinen albumi The Love Movement (1998) ensimmäisiin verrattuna lyhyesti sanottuna hengetön. Erään arvostelun mukaan tässä vaiheessa työn jälkeä on ”helpompi ihailla kuin suorastaan rakastaa”. Quest hajosi albumin promootiokiertueen yhteydessä keskinäisiin ristiriitoihin.
Sittemmin Q-Tip ja Phife ovat kumpikin tehneet soolouraa. Ali Shaheed Muhammad on julkaissut aineistoa sekä Lucy Pearl -nimisen R&B-yhtyeen jäsenenä että soolona. Jarobi on toiminut tuottajana.
Mac Wilkins
Maurice ”Mac” Wilkins (s. 15. marraskuuta 1950) on yhdysvaltalainen kiekonheittäjä ja olympiavoittaja. Hän voitti kultaa 1976 Montrealin olympiakisoissa. Hän saavutti hopeaa vielä 33-vuotiaana Los Angelesin olympialaisissa 1984: Moskovan olympiakisat 1980 jäivät Mac Wilkinsiltä väliin boikotin takia.
SM Mall of Asia
SM Mall of Asia on Filippiinien suurin ja maailman kuudenneksi suurin ostoskeskus. Bruttokerrospinta-alan mukaan suurempia ovat South Dongguan Mall (Kiina), Golden Resources Mall (Kiina), Central World Plaza (Thaimaa), Seacon Square (Thaimaa), Runwal Arcade - Mumbai (Intia). SM Mall of Asia avattiin 21. toukokuuta 2006.
Pariisi–Nizza-ajo 2008
Alberto Contador ei ollut puolustamassa edellisvuotista voittoaan, sillä ASO on sulkenut hänen edustamansa Astana-tallin kaikista järjestämistään kilpailuista tallin doping-sotkujen vuoksi. Kilpailun voitti Gerolsteiner-tallin kokenut Davide Rebellin vain kolmen sekunnin erolla Rinaldo Nocentiniin. Aiempina vuosina Rebellin on sijoittunut kokonaiskilpailussa kahdesti toiseksi ja kerran kolmanneksi. Suomen Kjell Carlström voitti kilpailun kolmannen etapin.
Prologi - 9. maaliskuuta 2008, Amilly, 4,6 km
Vuoden 2008 Pariisi–Nizza-ajon prologi ajettiin Amilly'n kaupungissa vaihtelevissa sääoloissa. Kuivassa kelissä kilpailun alkupäässä reitille lähtenyt Markel Irizar, jolla ei ole merkittäviä saavutuksia ammattilaisurallaan, selvitti reitin ajassa 5.32. Ennakkosuosikkien tullessa vuoroon sade ja tuuli yltyivät ja Irizar näytti olevan lähellä yllätysvoittoa. Jens Voigt ja David Millar hävisivät hänelle seitsemän sekuntia, Roman Kreuziger kahdeksan, Bobby Julich 12 ja Cadel Evans 17 sekuntia. Muutamat pyöräilijät ajoivat todella varovasti, muun muassa Fränk Schleck viipyi reitillä 6.02 ja David Moncoutié peräti 6.26, lähes minuutin Irizarille hävinneenä.
Etappi 5 - 14. maaliskuuta 2008, Althen-des-Paluds – Sisteron, 172,5 km
Pariisi–Nizzan viidennellä etapilla ajoi kärjessä pitkään 17 miehen irtiottoryhmä. Tämän joukon aktiivisin, Carlos Barredo, hyökkäsi runsaat kymmenen kilometriä ennen maalia. Hän sai mukaansa Christophe Moreau'n, Manuele Morin, Karsten Kroonin ja Pierre Rollandin. Seuraavien kilometrien aikana Barredo yritti kahdesti irti kärkiryhmästä onnistuen jälkimmäisellä kerralla. Maaliin hän saapui neljä sekuntia ennen seuraavaa ryhmää. Kokonaiskilpailussa Barredo nousi 12. sijalta kuudenneksi. Johdossa jatkaa edelleen Robert Gesink.
Etappi 6 - 15. maaliskuuta 2008, Sisteron – Cannes, 206 km
Kahdeksan miestä lähti irti pääjoukosta 16 kilometrin ajon jälkeen. Heidän joukossaan oli mäkikirikilpailua johtava Clément Lhotellerie, joka onnistui voittamaan kolme ensimmäistä päivän kaikkiaan seitsemästä mäkikiristä. Tämän jälkeen hän jäi odottelemaan pääjoukkoa. Viimeisen nousun, Col du Tanneron'n huipulla karkulaisryhmästä olivat kärjessä enää Bobby Julich ja Matthieu Sprick, joka sitten kaatui alamäessä.
Kauluskarhu
Ravinto
Kauluskarhu syö hedelmiä, villimehiläisten hunajaa ja lisäksi hyönteisiä ja muita pikkueläimiä.
Nyrkkeilyn maailmanmestaruuskilpailut 1982
Muuta
Kisojen parhaaksi nyrkkeilijäksi valittiin 67 kilon sarjan kultamitalisti, Yhdysvaltain Mark Breland.
Keminkraaseli
Keminkraaseli on noin 350 metriä pitkä kalliosaari Kemin edustalla Perämerellä. Se sijaitsee noin kuusi kilometriä etelään Ajoksen satamasta. Saarella on myös samanniminen, majakka, joka ohjaa aluksia Ajokseen johtavalle 10 metrin väylälle.
Issat
Historia
Klaanin perinteinen johtaja on kuningas ugaas. Hänet on kruunattu Zeilan kaupungissa Pohjois-Somalian alueella. Kuninkaalla ei ole pysyvää hovia, vaan hän matkustaa klaaninsa alueella niin Etiopiassa kuin Djiboutissakin. Issat hallitsevat Djiboutin poliittista elämää. Djiboutin molemmat tähänastiset presidentit ovat olleet issoja.
Europeli
Historiaa
Saksaan viittaavan nimityksen taustalla on 1970-luvulla perustettu saksalainen Spiel des Jahres -pelipalkinto, joka on nostanut saksalaisten lautapelien laatua merkittävästi. Eräs rajapyykki on vuonna 1995 ilmestynyt Catan (ensin nimellä Catanin uudisasukkaat), josta alkoi eräänlainen lautapelien uudelleennousu. . Toinen suuren suosion saavuttanut uudenaallon lautapeli on vuonna 2000 julkaistu Carcassonne. .
Ennen europelien valtakautta "vakavat" lautapelit olivat hyvin pitkälti monimutkaisia, pitkäkestoisia ja mekaniikaltaan hieman karuja. Amerikkalainen pelisuunnittelu on sittemmin ottanut mallia saksalaisilta, ja on syntynyt näiden kahden koulukunnan yhdistelmäpelejä. Amerikkalaisiin laatupeliyrityksiin kuuluu esimerkiksi Days of Wonder, joka on peleissään panostanut niin mekaniikkaan kuin ulkonäköönkin.
Arkhimedeen laki
missä m_{neste} on syrjäytetyn nesteen massa, on nesteen tiheys (kg/m³), V_{i} on kappaleen upoksissa oleva tilavuus (m³) ja  g on putoamiskiihtyvyys (maan pinnalla noin 9,81 m/s²).
Ottamalla huomioon kappaleen painon voimme laskea kappaleeseen vaikuttavan kokonaisvoiman
missä on upotetun kappaleen tiheys ja V_{kappale} on kappaleen kokonaistilavuus.